Document ID: 31980R3308

ΚΑΝΟΝΙΣΜΟΣ (ΕΟΚ, ΕΥΡΑΤΟΜ) αριθ. 3308/80 ΤΟΥ ΣΥΜΒΟΥΛΙΟΥ της 16ης Δεκεμβρίου 1980 περί αντικαταστάσεως της ευρωπαϊκής λογιστικής μονάδος με την ΕΝΜ στις κοινοτικές πράξεις
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,
τη συνθήκη περί ιδρύσεως της Ευρωπαϊκής Οικονομικής Κοινότητος Ατομικής Ενεργείας, και ιδίως το άρθρο 203,
την πρόταση της Επιτροπής(1),
τη γνώμη της Συνελεύσεως(2),
Εκτιμώντας:
ότι ο κανονισμός (ΕΟΚ) αριθ. 3180/78(3) καθόρισε νέα λογιστική μονάδα η οποία καλείται ευρωπαϊκή νομισματική μονάδα (ΕΝΜ)-
ότι πρέπει να ενοποιηθούν οι λογιστικές μονάδες που χρησιμοποιούνται από τις Κοινότητες και ότι πρέπει κατά συνέπεια, να αντικατασταθεί η ευρωπαϊκή λογιστική μονάδα (ΕΝΜ) και από την ΕΝΜ σε όλες τις κοινοτικές πράξεις-
ότι πρέπει να προβλεφθεί διάταξη που να διαφυλάσσει, κατά την αντικατάσταση της ΕΛΜ από την ΕΝΜ, τα δικαιώματα και τις υποχρεώσεις που έχουν συμφωνηθεί σε ευρωπαϊκές λογιστικές μονάδες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σε όλες τις κοινοτικές πράξεις που ισχύουν κατά τη στιγμή της ενάρξεως ισχύος του παρόντος κανονισμού, η έκφραση "ευρωπαϊκή λογιστική μονάδα" αντικαθίσταται από την έκφραση "ΕΝΜ".
Άρθρο 2
Ο ορισμός της ευρωπαϊκής λογιστικής μονάδος, όπως υφίστατο πριν από τη θέση σε ισχύ του παρόντος κανονισμού, εξακολουθεί να ισχύει, για τα δικαιώματα και τις υποχρεώσεις που δημιουργήθηκαν πριν από τη θέση σε ισχύ του παρόντος κανονισμού και έχουν καθορισθεί σε ευρωπαϊκές λογιστικές μονάδες.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 16 Δεκεμβρίου 1980.

Labels: 2
15